open-index/open-wikipedia-markdown huggingface dataset:
Derek Whyte

**Derek Whyte** (født 1968) er en skotsk tidligere fotballspiller som er mest kjent fra sine tre perioder som forsvarsspiller i de britiske klubbene ,  og . Whyte fikk også 12 landskamper for  i perioden 1987 til 1999, og var blant annet med i troppen til EM i fotball 1992, EM i fotball 1996 og VM i fotball 1998.

## Klubbkarriere
Whyte startet sin fotballkarriere hos Celtic i 1985, og den 22. august samme år fikk han sin seriedebut på førstelaget borte mot . I 1985/1986-sesongen vant han sitt første trofé da Celtic vant seriemesterskapet, og i 1987/1988-sesongen vant han både seriemesterskapet og cupmesterskapet med klubben. Mot slutten av 1991/1992-sesongen, etter å ha spilt 215 seriekamper for Celtic, ble han solgt til den engelske klubben Middlesbrough for 900 000 pund.

Hos Middlesbrough gikk han rett inn på førstelaget og hjalp til med å spille klubben opp til Premier League. Etter fem sesonger i England dro han tilbake til Skottland, hvor han skrev under på en fireårskontrakt for Aberdeen i desember 1997. I 1998 tok han over kapteinsbindet fra målvakt Jim Leighton og beholdt det frem til 2002, da han gikk på en fri overgang til .

I november 2003 tok han over rollen som spillende trener i Partick Thistle sammen med Gerry Britton, men la opp som fotballspiller i 2004. I 2005 ble trenerduoen sparket på grunn av manglende resultater.

## Landslagskarriere
I april 1983 var han del av det skotske guttelandslaget som var tapende finalist i Tournoi de Montaigu. Whyte fikk sin herrelandslagsdebut for  i en kamp mot  i oktober 1987. Han ble tatt ut i troppen til EM i fotball 1992 av landslagstrener Andy Roxburgh og siden i troppen til EM i fotball 1996 av landslagstrener Craig Brown, men satt på reservebenken i begge mesterskapene. Han ble også tatt ut i troppen til VM i fotball 1998, men fikk heller ikke der en eneste kamp og var henvist til reservebenken. Whyte fikk totalt 12 landskamper for Skottland frem til 1999.

## Referanser


## Eksterne lenker
*
Dødsmerket

***Dødsmerket*** (originaltittel: *Marked for Death*) er en amerikansk actionthriller fra 1990 med Steven Seagal i hovedrollen. Andre sentrale roller spilles av Basil Wallace og Keith David. Regi er ved Dwight H. Little. Steven Seagal var medprodusent.

## Handling
Naroktikaspaneren Hatcher (Steven Seagal) er utbrent og sier derfor opp jobben og drar tilbake til sine røtter og stedet hvor søsteren og hennes datter bor. Etter en stund oppdager han imidlertid at den idylliske småbyen herjes av brutale narkolangerne fra Jamaica. I utgangspunktet vil ikke han ikke blandet seg inn, men hans gamle politikamerat er såpass ivrig på å få bukt med problemene at Hatcher til slutt gir etter. Hatcher får en av de mange jamaicanske narkoselgerne buret inn, noe som fører til at både han og hans familie blir «dødsmerket» av narkobandens leder Screwface. Ikke lenge etter kjører en bil forbi huset til Hatchers søster og fyrer løs. Hennes datter blir hardt skadd, og nå er det ingen vei tilbake for Hatcher. Han blir tvunget til å rydde narkoligaen av banen før de gjør det samme med ham. Det hele utvikler seg til en vinn-eller-forsvinn-situasjon mellom Hatcher og den jamaicanske banden ledet av den fryktede legenden Screwface.

## Om filmen
;Anmelderne
*Dødmerket* fikk lunken mottakelse av anmelderne og har bare oppnådd 27 % på Rotten Tomatoes.

Den ble dårlig mottatt av Aftenpostens filmanmelder. Det norske filmnettstedet CINERAMA gav den bare terningkast i forbindelse med en DVD-lansering i 2001. Anmelderen skrev blant annet at: «Marked to Death er med andre ord en helt ordinær Steven Seagal-film, med en tøff biljakt og bra musikk som trekker opp, og smal historie og sjabre skuespillprestasjoner og slåssescener som trekker ned».

;Publikum
Filmen ble en moderat publikumssuksess og innbrakte $57 millioner globalt, hvorav $43 millioner i USA alene.

## Rollebesetning
* Steven Seagal – John Hatcher
* Basil Wallace – Screwface
* Keith David – Max
* Tom Wright – Charles
* Joanna Pacuła – Leslie
* Elizabeth Gracen – Melissa
* Danielle Harris – Tracey
* Al Israel – Tito Barco
* Arlen Dean Snyder – Duvall
* Victor Romero Evans – Nesta
* Michael Ralph – Money
* Danny Trejo – Hector

## Referanser


## Eksterne lenker
*
Shanghai Hongqiao jernbanestasjon

**Shanghai Hongqiaojernbanestasjon** (forenklet kinesisk: 上海虹桥站, tradisjonell kinesisk: 上海虹橋站, pinyin: *Hóngqiáo Huǒchē Zhàn*) er en av de fire større jernbanestasjoner i Shanghai i Folkerepublikken Kina. De andre tre er Shanghai hovedjernbanestasjon, Shanghai sørbanestasjon og Shanghai vestbanestasjon.
Den var er den største jernbanestasjon i Asia.

Shanghai Hongqiao ligger i bydistriktet Changning i Shanghai, og er en del av et trafikknutepunkt med en rekke forskjellige befordringsmidler som henger sammen. For eksempel ligger stasjonen rett inn mot Terminal 2 på Shanghai Hongqiao internasjonale lufthavn. 

Byggingen av jernbanestasjonen tok til 20. juli 2008, og den stod ferdig og ble åpnet 1. juli 2010, samtidig med at Huning høyhastighetsjernbane ble satt i trafikk.

Stasjonen dekker ca. 1,3 millioner kvadratmeter med en romslig ventehall og 30 plattformer, de fleste av dem konfigurert for høyhastighetstog.

## Referanser


## Eksterne lenker
* Shanghai Train Guide – Timetables & Tips & Routes & Schedule
Nordisk mesterskap i fotball 1981–83

**Nordisk mesterskap i fotball 1981&ndash;83** var trettende og siste gang Nordisk mesterskap i fotball ble arrangert i tilnærmet tradisjonell form. , ,  og  deltok.

I likhet med den tolvte utgaven gikk turneringen over kun 3 år. Det ble spilt 5 kamper i 1981 og 1982 og kun en kamp i 1983. Dette fordi den 12. og siste kampen i turneringen mellom Sverige og Norge ikke ble spilt, siden Danmark i realiteten allerede hadde vunnet. Dette til tross for at den siste kampen kunne avgjøre plasseringen mellom Sverige og Norge. 

Danmark vant turneringen for andre gang på rad og tredje gang totalt.

## 1981
### Kamper

----

----

----

----

----

### Tabell

## 1982
### Kamper

----

----

----

----

----

### Tabell

## 1983
### Kamper

----

### Tabell

## Referanser
Påskkärring

**Påskkärring**, svensk for «påskekjerring», er ifølge gammel svensk folketro en heks som flyr på sopelime til Blåkulla, svenskenes Bloksberg, skjærtorsdag (eller natta før) og kommer tilbake påskedagen.

Siden 1800-tallet har det også vært tradisjon i deler av Sverige at barn og ungdom kler seg ut som hekser eller koner med skaut og kjole og «går påskkärring» skjærtorsdag. Barna går da fra hus til hus og bytter egne påskebrev (*påskbrev*), tegninger og hilsener mot godteri og smågaver.

Opprinnelig var det unge voksne som deltok, på samme måte som for julebukkene. På 1900-tallet ble skikken overtatt av små barn. Tradisjonene varierer noe fra sted til sted. I Vest-Sverige har det vært vanligst å gå påskekjerring påskeaften. Både gutter og jenter kan kle seg ut som hekser, eventuelt som *påskgubbar* med hatt og barter, eller som hunder og katter.

Også i deler av Finland er det tradisjon for *pääsiäisnoita*, *påskhäxa*, «påskeheks».  Finske barn kler seg ut, går rundt med dekorerte kvister og bytter til seg godteri på palmesøndag eller påskeaften.

Bakgrunnen er gamle forestillinger om hekser og trolldom. Blant annet skal Guds beskyttelse være på sitt laveste langfredag, og de onde maktene passer på å være aktive da.

I Sverige, særlig i vest og sør, og i finlandssvenske områder i Österbotten har det på påskeaften også blitt tent *påskbrasa* eller *pääsiäiskokko*, «påskebål», for å beskytte mot påskeheksene. Skikken kan ha kommet fra Nederland på 1700-tallet.

Figurer av påskekjerringer med skaut som rir på sopelimer, gjerne med kaffekjele og svart katt, er blitt vanlig påskepynt i Sverige.


Fil:Påskkärringar 1958, 2008.jpg|To svenske jenter 1958 og 2008 utkledt som *påskkärringar* med skaut, kjole, skjørt eller forkle og kurv til smågaver.
Fil:Easter witch Sk12 pääsiäisnoita C.jpg|Finsk *pääsiäisnoita*, *påskhäxa*, «påskeheks», i Kervo 1998. Skikken er å gå fra dør til dør og bytte bort dekorerte kvister mot godteri.
Fil:Boys as witches IM5298 C.jpg|Finske småbarn som har kledt seg ut som påskehekser med heksehatter 2009.


## Se også
* Halloween
* Julebukk

## Eksterne lenker
* 
* Kalmar läns museum om ''Påskkärringarna i folktron'' (på svensk)
* forskning.no 2014: ''Pass deg for påskeheksa!''
Out for Justice

***Out for Justice*** er en amerikansk actionthriller fra 1991 med Steven Seagal i hovedrollen. Andre sentrale roller spilles av William Forsythe, Jerry Orbach og Jo Champa. Regi er ved John Flynn. Seagal var medprodusent.

## Handling
Smågangsteren Richie (William Forsythe) skyter ned og dreper en politimann, tilsynelatende uten grunn. Politimannens partner og venn, Gino (Steven Seagal), sverger hevn og bestemmer seg for å drepe Richie koste hva det koste vil. I det italienske nabolaget i Brooklyn starter han derfor en hensynsløse ferd igjennom byens kriminelle elementer. Richie er tillknyttet mafiaen, men når han dreper tilfeldige, uskyldige mennesker i narkorus begynner mafiaen også å jakte på ham. Gino er oppvokst i nabolaget og har gode kontakter i mafiaen, men han nekter å la dem få ta hånd om problemet.

## Om filmen
Opprinnelig inneholdt filmen såpass brutale voldsskildringer at den fikk en NC-17-rating i USA. Den fikk sensurproblemer i flere land og filmskaperne måtte derfor se seg nødt til å dempe volden.
;Anmelderne
*Out for Justice* ble jevnt over dårlig mottatt av filmkritikerne og har bare oppnådd 23 % på Rotten Tomatoes.

Anmelderen på den norske nettstedet CINERAMA gav den terningkast tre i 2000 og skrev blant annet følgende: «Handlingen i filmen bygger på en av de store actionfilm klisjéene, mordet på en partner. Vi har sett alt før og her finnes det handling nok til å fylle en kortfilm på fem minutter. Det lille som er brukes opp tidlig i filmen og resten av filmen er en lang rekke slåsskamper. Dialogen er latterlig banal; Seagal og motspillerne lirer av seg det ene dumme utsagnet etter det».

;Publikum
Filmen kan beskrives som en moderat publikumssuksess da den innbrakte nesten $40 millioner på amerikanske kinoer i 1991. De to forrige filmene med Steven Seagal innbrakte henholdsvis $43 millioner (Dødsmerket) og $47 millioner (Hard to Kill). Produksjonskostnadene til *Out for Justice* var på ca $14 millioner.

## Rollebesetning
* Steven Seagal ....Detective Gino Felino 
* William Forsythe ....Richie Madano
* Anthony DeSando ....Vinnie Madano
* Jerry Orbach ....Captain Ronnie Donziger
* Jo Champa ....Vicky Felino
* Shareen Mitchell ....Laurie Lupo
* Ronald Maccone ....Don Vittorio
* Sal Richards ....Frankie
* Gina Gershon ....Pattie Madano
* Jay Acovone ....Bobby Arms
* Nick Corello ....Joey Dogs
* Robert LaSardo ....Bochi
* John Toles-Bey ....King
* Joe Spataro ....Bobby Lupo
* Julianna Margulies ....Rica
* Dominic Chianese ....Mr. Madano
* Vera Lockwood ....Mrs. Madano
* Dennis Karika ....The Trainer
* Ed Deacy ....Detective Deacy

## Referanser


## Eksterne lenker
*
Amstel Gold Race 2006

2006-utgaven av sykkelløpet Amstel Gold Race ble arrangert 16. april 2006 for 41. gang i den nederlandske provinsen Limburg. Løpet er 253,1 kilometer langt med start i Maastricht og innkomst i Valkenburg.

## Resultater

## Eksterne lenker
* Rittets hjemmeside
* Løpskart
*  Amstel Gold Race 2006 på www.the-sports.org
Sellnrod

**Sellnrod** er et tettsted i kommunen Mücke i delstaten Hessen i Tyskland. Den har 809 innbyggere (2006). På grunn av endelsen -rod er den trolig anlagt mellom år 800 og år 1000.
Schirgiswalde

**Schirgiswalde** (sorbisk: *Šěrachow*) er en bydel i kommunen Schirgiswalde-Kirschau i Landkreis Bautzen i den sørøstlige delen av Fristaten Sachsen. Frem til 1. januar 2011 var Schirgiswalde også en selvstendig kommune, og en del av forvaltningsfellesskapet Schirgiswalde.

Schirgiswalde befinner seg i Lausitzer Bergland ved elven Spree, og er et statlig anerkjent rekreasjonssted.

## Bilder

File:Schirgiswalde - Hauptstraße 06 ies.jpg|Skiferhus i hovedgaten
File:Schirgiswalde - Hauptstraße - Rathaus 01 ies.jpg|Rådhuset
File:Schirgiswalde - St. Mariä Himmelfahrt 05 ies.jpg|Kirken St. Mariä Himmelfahrt
File:Schirgiswalde - Marienplatz - Thürmchen 01 ies.jpg|Hotell *Thürmchen*


## Eksterne lenker
*
Hernán Siles Zuazo

**Hernán Siles Zuazo** (født 21. mars 1914, død 6. august 1996) var en boliviansk politiker og president. Zuazo fungerte som konstitusjonelt valgt president i Bolivia to ganger, første gang fra 1956 til 1960 og igjen fra 1982 til 1985. 

Zuazo ble født i en privilegert familie, og var sønn av en tidligere president i Bolivia, Hernando Siles. Etter å oppnå en juridisk embetseksamen i 1930 viet Zuazo seg til politikk. Hans far hadde vært en av bærebjelkene i det gamle regimet som Zuazo tok sikte på å omforme som politiker. Zuazo grunnla i 1941, sammen med Victor Paz Estenssoro og andre, det innflytelsesrike Movimiento Nacionalista Revolucionario (MNR), «Den revolusjonære nasjonalistbevegelse». MNR deltok i den progressive militære administrasjon til president Gualberto Villarroel fra 1943 til 1946, men ble tvunget fra makten på grunn av amerikansk press og Gualberto Villarroel ble styrtet i 1946.

## Referanser


## Litteratur
* Mesa, José de; Gisbert, Teresa; & Mesa, Carlos D. (1998): ''Historia De Bolivia'', 3. utg., Editorial Gisbert, s. 570–674 & 690-701.

## Eksterne lenker
* «Hernán Siles Zuazo», *Biografias y Vidas*
* «1952-1956 Hernán Siles Zuazo», Vigésimo séptimo Vicepresidente de Bolivia
Liu Xiangrong

**Liu Xiangrong** (født 1988) er en kinesisk friidrettsutøver som konkurrerer i kulestøt.

Xiangrong vant det Asiatiske mesterskapet i 2007, og ble nummer 3 i 2009. Hennes første mesterskapsfinale i VM kom under VM 2009 i Berlin, der hun endte på 10.-plass. Året etter røk hun i kvalifiseringen under VM innendørs.

## Personlige rekorder
* Kulestøt – 18,73 meter

## Referanser


## Eksterne lenker
*
Arvid Hanssens plass

**Arvid Hanssens plass** er plassen foran Lenvik kulturhus på Finnsnes. Plassen er oppkalt etter den folkekjære forfatteren Arvid Hanssen (1932&ndash;1998). Han fikk blant annet flere av diktene sine tonesatt av Tove Karoline Knutsen. Av disse ble særlig *Kom sommarvind* svært populær.

Bysten er utformet av billedhuggeren Nils Aas og ble avduket i 2002.

Plassen er sammen med Finnsnesvannet Lenvik kommunes tusenårssted.

## Referanser


## Eksterne lenker
*
Dorothy Stratten

**Dorothy Stratten** (født Dorothy Ruth Hoogstraten 28. februar 1960 i Frelsesarmeens sykehus i Vancouver, Britisk Columbia, død 14. august 1980) var en canadisk modell og skuespillerinne. 

Strattens foreldre var Simon og Nelly Hoogstraten, som var nederlandske innvandrere som slo seg ned i Canada før Stratten ble født. I 1961 ble broren John Arthur født. Hennes søster Louise Stratten ble født i mai 1968. I 1977 begynte Stratten å studere ved Centennial High School i Coquitlam der hun møtte Paul Snider som arbeidet som hallik, og som forførte henne. Snider sendte senere profesjonelle naken-bilder av henne som ble sendt til Playboy Magazine. Fordi Stratten var mindreårig måtte moren undertegne utgivelsen av Strattens fotografi, men hun nektet og dermed ble hennes signatur forfalsket.  

I 1979 flyttet Stratten sammen med Snider til Los Angeles. Stratten var gjesteskuespiller i flere episoder av TV-seriene Buck Rogers og Fantasy Island. Stratten hadde en affære med Peter Bogdanovich som regisserte hennes første og eneste store film. Snider leide en privat etterforsker for å følge Stratten. Paret tok ut separasjon og Stratten flyttet inn hos Peter Bogdanovich, og hun planla å ta ut en skilsmisse fra Snider da hun ble drept i august 1980.

Stratten var Playboy Playmate of the Month i august 1979 og Playmate of the Year i 1980. Stratten ble myrdet i en alder av tjue år av sin fraskilte ektemann og manager Paul Snider, som begikk selvmord samme dag. Peter Bogdanovich skrev en bok om Stratten med tittelen *The Killing of a Unicorn* som ble publisert i 1984. Fire år senere, i en alder førtini år, giftet han seg med Strattens søster Louise, som var tjue år gammel på denne tiden.

## Referanser


## Eksterne lenker
* 
*
Luis García Meza Tejada

**Luis García Meza Tejada** (født 8. august 1929 i La Paz i Bolivia, død 29. april 2018 samme sted) var en boliviansk offiser og politiker. I perioden fra 1980 til 1981 var García Meza diktator i Bolivia.

## Biografi
### Bakgrunn
García Meza Tejada gikk ut av militærakademiet i 1952 og begynte som yrkesoffiser i det bolivianske militæret. Han var akademiets leder fra 1963 til 1964, og ble forfremmet til general under regimet til diktatoren Hugo Banzer (1971&ndash;1978).

### Diktator
En sterk gruppe innen det militæret presset president Lidia Gueiler Tejada (hans kusine) til å innsette General García Meza som hærsjef. Få måneder etter tok García Meza makten i det såkalte *kokainkuppet* 17. juli 1980, da flere dusin døde, og som hadde støtte av den argentinske arméenheten Batallón de Inteligencia 601 (Etterretningsbataljon 601).

Han hadde en sterkt antikommunistisk overbevisning og strebet etter å innføre et Pinochet-ligende diktatur. Han forbød umiddelbart alle politiske partier, landsforviste opposisjonsledere, undertrykte fagforeninger og kneblet pressen. Han hadde hjelp fra den tidligere nazistoffiseren Klaus Barbie og den italienske terroristen Stefano Delle Chiaie. Blant de utenlandske sympatisørene var det profesjonelle torturister som skulle ha vært hentet fra det argentinske diktaturet under general Jorge Rafael Videla. Selv om García Mezas statskupp møtte protester fra den amerikanske administrasjonen under president Jimmy Carter, satte han sin lit til han at en mer diktaturvennlig administrasjon snart skulle overta makten i Washington DC.

García Mezas regime, selv om det ble kortvarig, ble internasjonalt kjent for sin brutalitet. Befolkningen ble underkuet med metoder som aldri tidligere var blitt tatt i bruk av bolivianske diktaturer. På bare 13 måneder ble omkring 1&nbsp;000 personer drept av den bolivianske armé og sikkerhetstjeneste. Den som ledet administrasjonens undertrykkende tiltak var innenriksministeren, oberst Luis Arce Gómez. Det mest fremstående offeret for diktaturet var kongressmannen og politikeren Marcelo Quiroga Santa Cruz, som ble myrdet og forsvant straks etter kuppet. Quiroga hadde vært en tilhenger for å stille den tidligere diktatoren Hugo Banzer for retten for brudd mot menneskerettighetene og økonomisk vanstyre.

García Mezas regjering var dypt involvert i narkotikahandel og antas å ha tatt makten med hjelp av narkotikakarteller, noe som førte til en total isolering av regimet. Den nye konservative presidenten i USA, Ronald Reagan, holdt regimet på avstand og valgte andre alternativer.

Til slutt ble klagemålene så store at García Meza ble tvunget til å fratre 3. august 1981. Han ble etterfulgt av den mindre besudlede men like undertrykkende generalen Celso Torrelio. Det bolivianske militæret satt slik fortsatt ved makten i ytterligere et år innen de forlot makten, utskjemt og besudlet av diktaturets eksesser 1980-1982.

García Meza dro fra landet, men ble stilt for  retten *in absentia* og dømt. I 1995 ble han utlevert til Bolivia fra Brasil og satt i fengsel. Den 29.april 2018 døde García Meza av et hjerteslag.

## Referanser
Dag Tjøstheim

**Dag Bjarne Tjøstheim** (født 19. september 1945) er en norsk statistiker. Han er professor ved universitetene i Bergen og  Stavanger.    

Tjøstheim tok hovedfag (cand.real.) i 1970 og doktorgraden ved Princeton University. Han jobbet deretter for NORSAR på Kjeller. I 1980 ble han professor i statistikk ved Universitetet i Bergen. 

Han har særlig forsket på tidsrekkeanalyse og stokastiske prosesser. Han bidratt til teorien for ikke-lineære og ikke-stasjonære tidsrekker, spesielt estimering, testing av linearitet og interaksjon samt resultater om skjevhet av vanlige tidsserie-estimatorer. Tjøstheim har forsket på anvendelser av tidsrekkeanalyse på jordskjelvdata, økonomi og fiskeri- og havforskning. 

Han har vært redaktør for Scandinavian Journal of Statistics. Dag Tjøstheim er medlem av Det Norske Videnskaps-Akademi. I 2009 ble han tildelt Sverdrupprisen som fremragende representant for statistikkfaget.

## Referanser


## Eksterne lenker
* 
* 
* Mest siterte artikler ifølge Google Scholar
Neal Adams

**Neal Adams** (født 12. juni 1941, død 28. april 2022) var en amerikansk tegneserieskaper. Han er mest kjent for sitt samarbeid med Denny O'Neil på superheltseriene *[[Batman]]* og *[[Green Lantern]]/[[Green Arrow]]* på 1960- og 70-tallet. Han har en lett gjenkjennelig tegnestil som ofte blir karakterisert som fotorealistisk.

Adams begynte å arbeide for forlaget Archie Comics i 1959. Fra 1962 til 1966 tegnet han avisserien *Ben Casey* etter manus av Jerry Caplin. I 1967 tegnet han noen historier for Warren Publishings skrekkserier *Creepy* og *Eerie* før han begynte å tegne for DC Comics. For DC tegnet han serier som *Elongated Man* og *[[The Spectre]]* i tillegg til å utmerke seg som en fremragende omslagstegner for diverse hefter. I 1969 begynte han å arbeide for Marvel Comics der han tegnet flere nummer av *[[Avengers (tegneserie)|Avengers]]* og *[[X-Men]]*, begge etter manus av Roy Thomas. 

Senere samme år ble han hyret inn av DCs redaktør Julius Schwartz. I de kommende årene innledet Adams et samarbeid med forfatter Denny O'Neil som resulterte i en rekke banebrytende historier med *Green Lantern*/*Green Arrow* og *Batman*. Historiene med *Green Lantern/Green Arrow* tok opp politiske og sosiale problemer som narkotikamisbruk, fattigdom, forurensning og rasisme, noe som var svært uvanlig i superhelttegneserier på denne tiden. Sammen med O'Neil produserte Adams også en rekke *Batman*-historier som idag regnes som klassikere. Deres historier var klart mørkere og mer realistiske enn hva som hadde vært vanlig tidligere i erien, og Adams fotorealistiske tegnestil skilte seg også klart fra den mer stilistiske tilnærmingen til tidligere tegnere av serien. 

Senere startet Adams opp sitt eget forlag Continuity Comics, uten nevneverdig suksess. Han har også gjort seg bemerket som en talsmann for serieskaperes rettigheter med hensyn til intellektuelt eierskap og økonomisk utbytte.

## Referanser


## Eksterne lenker
* 
* 
*
Jennifer Syme

**Jennifer Syme** (1972–2001) var en amerikansk skuespiller og produksjonsassistent. Syme spilte en rolle i filmen *Lost Highway*, og hadde et forhold med skuespilleren Keanu Reeves.

Den 1. april 2001 deltok Syme på en fest hos musiker Marilyn Manson. Etter å ha blitt kjørt hjem av en annen gjest like før daggry, forlot Syme sitt eget hjem, angivelig for å returnere til Manson sitt hjem på hans forespørsel. Om morgenen 2. april 2001 kjørte Syme inn i en lang rekke med parkerte biler ved Cahuenga Boulevard i Los Angeles. Syme ble kastet ut av bilen og døde momentant. Syme ble 28 år gammel. 

Politiet konkluderte med at det ble funnet et hvitt, pulveraktig substans og to flasker med reseptbelagte legemidler, blant annet et muskelavslappende middel. Symes mor fortalte politiet at datteren hadde søkt behandling for ryggsmerter og depresjon kun noen få dager før hennes død. En gransking av bilulykken konkluderte med at Syme, som ikke brukte bilbeltet, var beruset på tidspunktet for ulykken. Syme ble gravlagt ved siden av sin datter, Ava, som ble dødfødt i desember 1999, ved Westwood Village Memorial Park Cemetery i Los Angeles, California. I hyllest til Symes minne, dediserte David Lynch i 2001 filmen Mulholland Drive til henne.

## Eksterne lenker
*
Finmarkens herligheter

***«Finnmarkens herligheter»*** er et skillingstrykk, datert 1867 fra Leinanns Trykkeri i Hammerfest. Visa skal være forfattet av en «Torskefjording» til melodien «For Norge kæmpers fødeland». I sangen antydes det også til Bergverkene i Finnmark.

## Teksten

**1.**På Lapplands kyst er godt at bo blant skjær og ville klipper,
i bølgens skjød vår velstand gro som strevsom hand ei glipper.
Thi rundt om holmer, strand og skjær omsvømmes vi av havets hær
kun rørig hand og litt forstand for savn oss her gjør sikker.

**2.**Vel nok naturen det er sant oss nekter landlig goder,
men rik erstatning derfor fant man i de dype floder.
Thi torsk og flyndre, sild og sei håkjerringer forglemmes ei,
belønner nok på livets vei vår flid jeg fast formoder.

**3.**ja fjernt i vårt klippeland fra sydens vakre lunde,
vi allmaktsverket prise kan fra bjergets dype grunde.
Utstrømmer her et rikdomsveld der lønner flid med varig hell,
selv Lapplands urd og nøgne fjell kan fryd sin venn forunde.

**4.**Når mørke vintres barske røst oss byder strengt at lukke
vår huses dør og søke trøst hos vin og piker smukke.
Da lyder titt vår muntre sang ved strengelyd og begerklang
vi glemme vintrens harde tvang og gledens rose plukke.


## Kilder
*«To skilling for en sang», av Torunn Eriksen, Universitetsforlaget 1981
Norsk Ukulelefestival

**Norsk Ukulelefestival** er en festival for ukulelespillere og -interesserte som første gang ble arrangert i Biorama i Holmestrand 25. juni 2011. Festivalen består av kurs, åpen scene og konserter. Arrangørene er medlemmene i ukulelegruppen The Jumping Fleas fra Holmestrand.

Under festivalen ble  Tone Bergli Joner og Pelle Joner, som i en årrekke har arbeidet for ukulele i Norge, hyllet med prisen «Drømmeukulela».

Tittelen på prisen «Drømmeukulela» henspiller på at Holmestrand kommune er en av deltakerkommunene i programmet «Ønskedrømmen» som sendes på TV 2 høsten 2011.

## Referanser


## Kilder
* 

## Eksterne lenker
*
Song Dan

**Song Dan** (født 5. juli 1990 i distriktet Wenjiang i Chengdu i Folkerepublikken Kina) er en kinesisk friidrettsutøver, som konkurrerer i spydkast. Hun representerte Kina under Sommer-OL 2008, der hun ble nummer 18 og utslått i kvalifiseringen.

## Referanser

	
## Eksterne lenker
*
Song Aimin

**Song Aimin** (født 7. februar 1978 i Hengshui i provinsen Hebei i Folkerepublikken Kina) er en kinesisk friidrettsutøver, som konkurrerer i diskoskast. Hun representerte Kina under Sommer-OL 2008, der hun tok bronsemedaljen.

## Eksterne lenker
*
Sun Taifeng

**Sun Taifeng** (forenklet kinesisk: 孙太凤; pinyin: *Sūn Tàifèng*, født 26. august 1982) er en kinesisk friidrettsutøver, som konkurrerer i diskoskast. Hun representerte Kina under Sommer-OL 2008, der hun ble ikke startet kvalifiseringen.

## Referanser


## Eksterne lenker
*
Li Meiju

**Li Meiju** (født 23. januar 1981 i Shijiazhuang i Kina) er en kinesisk friidrettsutøver, som konkurrerer i kulestøt. Hun representerte Kina under Sommer-OL 2008, der hun ble nummer 8.

## Referanser


## Eksterne lenker
*
Wang Jing

**Wang Jing** (født 26. mars 1988 fra Sha i provinsen Fujian i Folkerepublikken Kina) er en kinesisk friidrettsutøver, som konkurrerer i sprintløp. Hun representerte Kina under Sommer-OL 2008, der hun røk ut i de innledende rundene.
## Referanser


## Eksterne lenker
*
Einar Eilertsen

**Einar Eilertsen** (født 6. mars 1932 i Stathelle, død 2000) var en norsk maler.

Eilertsen var utdannet ved Statens håndverks- og kunstindustriskole 1958-1961 og Statens kunstakademi 1961-1964.

Han utdannet seg først som håndverker i malerfaget. Han debuterte i 1964 på utstillingen «Fire unge malere» i Unge Kunstneres Samfund, UKS. Hans form er abstrakt, uttrykket ofte lyrisk. Utgangspunktet for hans abstrakte fargekomposisjoner er naturen, og hans arbeider er blitt karakterisert som moderne naturromantikk.

Eilertsen hadde studiereiser til Frankrike 1957, Italia 1961, Hellas 1964, Portugal 1972, Paris 1978.

Han var medlem av Riksgalleriets innkjøpskomite (maleri) 1971-1977 og 1985-1987
Rett til M. M. I. fra 1976. Han var mangeårig styremedlem i Unge Kunstneres Samfund, Bildende Kunstneres Styre og lokale kunstnerorganisasjoner.

## Stipendier
* Finnes leg. 1961
* A. C. Houens fond 1963 og -64
* Lorch-Schives leg. 1965 og -66
* Vestfoldstip 1965
* P. M. Røwdes minne 1970
* Statens 3-årige arbeidsstip. 1971. 

## Innkjøp
Eilertsen er blant annet innkjøpt av:
* Nasjonalgalleriet 1981
* Riksgalleriet 1969 – 1972 – 1973 – 1980 og 1981
* Norsk kulturråd 1969 og 1974
* Italiensk Ambassade 1968
* Larvik faste galleri 1968
* Porsgrunn faste galleri 1972 og 1981
* MOss faste galleri 1973
* Seljord faste galleri 1987
* Telemark fylkeskommune 
* Norsk Hydro

## Referanser
På farlig grunn

***På farlig grunn*** (originaltittel: *On Deadly Ground*) er en amerikansk actionfilm fra 1994 med Steven Seagal i hovedrollen. Seagal har også regien. Andre sentrale roller spilles av Michael Caine, Joan Chen og John C. McGinley. 

*På farlig grunn* ble ikke på langt nær den store kommersielle suksess som Segals forrige film og klarte bare så vidt å tjene inn produksjonskostnadene. Den ble i tillegg slaktet av filmanmelderne. Seagal ble tildelt nidprisen Razzie Award i kategorien «verste regissør». Filmen ble nominert i ytterligere fem kategorier.

*På farlig grunn* var den siste filmen i Norge som ble forbudt av Statens Filmkontroll. Den ble lansert på video høsten 1994.

## Handling
Forrest Taft (Steven Seagal) er en oljearbeider med slukking av oljebranner som spesialitet. Hans arbeidsgiver, oljeselskapet Aegis Oil med direktøren Michael Jennings (Michael Caine) i spissen, har inngått en avtale med urinnvånerne i Alaska om oljeriggutbygging. Dersom oljeselskapet ikke klarer å få oljeriggen Aegis 1 produktiv innen en gitt tidsfrist, går rettighetene tilbake til lokalbefolkningen. Dermed setter oljeselskapet profitt foran miljøvern og menneskelig sikkerhet for å rekke tidsfristen. Når mistenkelige ulykker dukker opp, går Forest sammen med eskimoene i Alaska for å stoppe oljeselskapene. I sitt samarbeid med eskimoene opplever han en spirituell forbindelse med sin forfedre.

## Om filmen
;Anmelderne
*På farlig grunn* ble slaktet av filmkritikerne og har fått 12 % på Rotten Tomatoes. Filmkritikerne Roger Ebert og Gene Siskel inkluderte den på sin liste over de verste filmene for 1994.

Det norske nettstedet CINERAMA gav den terningkast to i 2000. Anmelderen skrev blant annet: «Selv den som er dedikert fan av Steven Seagal, kan nok bli nedtrykt etter en seanse med "On Deadly Ground". Handlingen er like syltynn som vi har sett altfor mange ganger før, og Steven Seagal like platt og ensformig som han pleier». Dagbladets anmelder gav den terningkast to.

;Publikum
Filmen innbrakte i overkant av $38 millioner på amerikanske kinoer, noe som må anses som beskjedent siden dens produksjonskostnader var på hele $34 millioner. (enkelte kilder har beregnet kostnadene til $50 millioner).

## Rollebesetning
* Steven Seagal : Forrest Taft
* Michael Caine : Michael Jennings
* Joan Chen : Masu
* John C. McGinley : MacGruder
* R. Lee Ermey : Stone
* Billy Bob Thornton : Homer Carlton
* Richard Hamilton : Hugh Palmer
* Shari Shattuck : Liles
* Chief Irvin Brink : Silook
* Apanguluk Charlie Kairaiuak : Tunrak
* Elsie Pistolhead : Takanapsaluk
* Sven-Ole Thorsen : Otto

## Referanser


## Eksterne lenker
*
He Pan

**He Pan** (født 1. mai 1988) er en kinesisk friidrettsutøver, som konkurrerer i langdistanseløp. Hun representerte Kina under Sommer-OL 2008, der hun ikke startet løpet sitt.

## Referanser


## Eksterne lenker
*
Guo Zhendong

**Guo Zhendong** (født 4. august 1984 i Shashi i Jingzhou i Hubei i Folkerepublikken Kina) er en kinesisk badmintonspiller. Han blant annet en bronse fra VM 2010, og fikk sin olympiske debut da han representere Kina under Sommer-OL 2008 i Beijing, Kina, der han ble slått ut i andre runde.

## Referanser


## Eksterne lenker
*
Lu Lan

**Lu Lan** (født 2. mai 1987 i Changzhou i provinsen Jiangsu i Folkerepublikken Kina) er en kinesisk badmintonspiller. Hun har ingen større internasjonale resultater, og fikk sin olympiske debut da hun representere Kina under Sommer-OL 2008 i Beijing, Kina, der hun ble nummer 4.

## Referanser


## Eksterne lenker
*
Yang Wei (badmintonspiller)

**Yang Wei** (født 13. februar 1979) er en kinesisk badmintonspiller. Hun har gull fra Sommer-OL 2004 i Athen, og sølv fra Sommer-OL 2000 i Sydney.

## Referanser


## Eksterne lenker
*
Zhang Jiewen

**Zhang Jiewen** (født 4. januar 1986 i Guangzhou i Folkerepublikken Kina) er en kinesisk badmintonspiller. Hun har blant annet et gull fra Sommer-OL 2004 i Athen. Hun representere også Kina under Sommer-OL 2008 i Beijing, Kina, der hun ble slått ut i kvartfinalen.

## Referanser


## Eksterne lenker
*
Gyllentoppkakadu

**Gyllentoppkakadu** eller **gyllentoppkakadue** (*Cacatua sulphurea*) er en papegøyefugl som lever på Sulawesi og på De små Sundaøyer. 

## Eksterne lenker
*
Li Yang (bokser)

**Li Yang** (født 19. februar 1982 i Xuzhou i provinsen Jiangsu i Folkerepublikken Kina) er en kinesisk amatørbokser, som konkurrerer i vektklassen fjærvekt. Yang har ingen større olympiske resultater, og fikk sin olympiske debut da han representerte Kina under Sommer-OL 2008, der han ble slått ut i første runde.

## Eksterne lenker
*
Gao Ling

**Gao Ling** (født 14. mars 1979 fra Wuhan i Folkerepublikken Kina) er en kinesisk badmintonspiller. Hun har tilsammen fire olympiske medaljer, to gull, et sølv og en bronsemedalje.

## Referanser


## Eksterne lenker
*
Roba Gari

**Roba Gari** (også skrevet Gary, født 12. april 1982) er en etiopisk friidrettsutøver, som spesialiserer seg på 3000 meter hinder.

Han debuterte i internasjonale mesterskap med tiendeplass under VM i 2007. Under VM i 2009 ble han nummer seks. Under Sommer-OL 2008 kom han ikke videre fra kvalifiseringen.

Garis bestenotering på hinder er 8.09,87 fra et stevne 5. september 2011 i Split.

## Referanser


## Eksterne lenker
*
Qanat Ïslam

**Qanat Ïslam** (kasakhisk: ; født 13. september 1984) er en kinesisk amatørbokser som konkurrerer i vektklassen weltervekt. Silamu representerte Kina under Sommer-OL 2008 på hjemmebane, der ble nummer tre.

## Referanser


## Eksterne lenker
*
Norgesmesterskapet i fotball for gutter 19 år 2011

**[[Norgesmesterskapet i fotball for gutter 19 år]] 2011** er en norsk fotballturnering for guttelag med spillere under 19 år. Tromsø er regjerende norgesmestere i G19-klassen, etter å ha vunnet 3–1 mot ODD Grenland året før.

## Runder
Norgesmesterskapet i 2011 vil bli spilt på følgende datoer:
* 1. runde &ndash; 30. april
* 2. runde &ndash; 21. mai
* 3. runde &ndash; 11. juni
* 4. runde &ndash; 20. august
* Kvartfinaler &ndash; 3. september
* Semifinaler &ndash; 24. september
* Cupfinale &ndash; 29. oktober

## 1. runde
Det var 128 lag i første runde og kampene ble spilt mellom 18. april og 1. mai.

## 2. runde
Det var 64 lag i andre runde og kampene ble spilt mellom 13. og 21. mai.

## 3. runde
Det var 32 lag i tredje runde og kampene ble spilt mellom 7. og 12. juni.

## 4. runde
Det var 16 lag igjen i fjerde runde, som ble spilt i perioden 10.-20. august.

## Kvartfinaler
Spilles 3. september.

## Semifinaler

## Finale

## Referanser




## Eksterne lenker
* G19-NM hos fotball.no
Gla’ som …

***Gla' som ...*** er et musikkalbum med Ari Bahnd, utgitt i 2009. Dette er bandets debutalbum.

## Sporliste

# «Båtturen» (Johnny Wilmann)
# «Livets lotteri» (Johnny Wilmann)
# «Gammel Grime» (Robinson/Hjelte)
# «Knaillballa mannskor» (Robin Jenssen)
# «Medisinsang» (Wilmann/Rånes)
# «Gla som fa1» (Wilmann/Rånes)
# «Forelska» (Johnny Wilmann)
# «Det går aldri av moten med Rock'n'Roll» (Johnny Wilmann)
# «No no kjærring» (Rosenström/Wilmann)
# «Over og over» (Terje Tysland)
# «Voila voila» (Øystein Dolmen)
# «Tid» (Wilmann/Rånes)
## Medvirkende
### Ari Bahnd
* Johnny Wilmann - sang, gitarer, låtskriver
* Terje Gjønnes - gitarer, mandolin
* Jan Inge Tjørhom - bass, kor 
* Jon Endre Rånes - trommer
* Odd Egil Karlsen - trommer
### Øvrige medvirkende
* Skjalg Raaen - banjo, steelgitar
* Arnt Egil Rånes - gitarer, kor, låtskriver
* Ronny Svendsen - gitarer 
* Robin Jenssen - gitarer, produsent, låtskriver
* Egil Aune - bass, kor 
* Reidulf Wormdal - trekkspill
* Steinar Krokstad - trommer, perkusjon
* Øystein Dolmen - sang, tale, kor, låtskriver 
* Per Anders Brattgjerd - kor
* Åshild Mundal - kor
* Christina Dimbodius - fiolin
* Mihai Fagarasan - cello
* Jacob Hjelte - låtskriver 
## Eksterne lenker
* Gla' som …
Coming Home (Heidi Skjerve Quintet-album)

***Coming Home*** er et musikkalbum med Heidi Skjerve Quintet, utgitt i 2006. Dette er kvintettens debutalbum.

## Sporliste
# «Have Your Forgotten?»
# «Travel»
# «Coming Home»
# «The Gypsy»
# «Sunny Side»
# «Legend»
# «Hush Now»
# «Subway Song»
# «Solitude»
# «Love's Philosophy»
# «Spring»

## Referanser


## Eksterne lenker
*
Morning News of the Woods

***Morning News of the Woods*** er et musikkalbum med Heidi Skjerve Quintet, utgitt i 2008.

## Sporliste

# «My Heart Is Heavy»
# «The House By the Edge of the Woods»
# «Remember Me»
# «Snow»
# «Come What May»
# «Morning Hour»
# «Work»
# «Uphill»
# «The Parting»
# «Is the Moon Tired?»
# «White Paper»
# «Vugge»

## Eksterne lenker
The Glimmer Man

***The Glimmer Man*** er en amerikansk actionthriller fra 1996 med Steven Seagal i hovedrollen. Andre sentrale roller spilles av Keenan Ivory Wayans, Bob Gunton og Brian Cox. Regi er ved John Gray. Seagal var medprodusent.

Filmen ble ingen publikumsuksess.

## Handling
Handler om politimannen John Cole som jakter på en seriemorder. Han får hjelp av en kriminalbetjent som spilles av (Keenen I. Wyans). Sammen forsøker de å finne denne morderen som går løs i L.A. Når Coles egen kone blir ett av ofrene, blir han selv mistenkt. Han dras med i intriger der hans egen bakgrunn truer ham, hans partner og resten av familien.

## Om filmen
;Anmelderne
*The Glimmer Man* ble dårlig mottatt av anmelderne og har bare fått 11 % på Rotten Tomatoes.

Dagbladets anmelder gav den terningkast en og skrev følgende: «Alle som ergrer seg over Sylvester Stallone, Jean-Claude Van Damme og Arnold Schwarzeneggers endimensjonale spillestil har garantert aldri sett en film med Steven Seagal. Av alle hans filmer (jeg har heldigvis ikke måttet se alle), er dette kanskje den aller verste».

Den norske nettsiden CINERAMA gav den terningkast to i 1999 og skrev blant annet følgende: «Alt i alt en film som burde appeller til de som ønsker å se rå vold og Steven Seagal banke opp eller drepe stort sett alt som rører på seg. Får sitt andre poeng for dialogen som til tider er så hul at det faktisk blir morsomt. Dersom du ikke er stor fan av Steven Seagal kan du styre langt unna The Glimmer Man».

;Publikum
Filmen innbrakte bare $36 millioner på verdensbasis, hvorav $20 millioner i USA. Dens produksjonskostnader er anslått å ha vært på ca $45 millioner.

;I Norge
Den gikk rett på video i Norge.

## Rollebesetning
* Steven Seagal : Lt. Jack Cole 
* Keenen Ivory Wayans : Detective Jim Campbell 
* Bob Gunton : Frank Deverell 
* Brian Cox : Mr. Smith 
* John M. Jackson : Donald Cunningham 
* Michelle Johnson : Jessica Cole 
* Stephen Tobolowsky : Christopher Maynard 
* Nikki Cox : Millie
* Ryan Cutrona : Capt. Harris
* Richard Gant : Det. Roden

## Referanser


## Eksterne lenker
*
Fire Down Below

**Fire Down Below** har flere betydninger:

## Film

* *Fire Down Below (1957)*, en amerikansk film fra 1957 med Robert Mitchum, Jack Lemmon og Rita Hayworth
* *[[Fire Down Below (1997)]]*, en amerikansk actionfilm fra 1997 med Steven Seagal

## Musikk

* *Fire Down Below*, en sang fra 1976
Song, Fall Soft

***Song, Fall Soft*** er et musikkalbum med Jørn Øien, Øystein B. Blix, Konrad Kaspersen og Trond Sverre Hansen som utgjorde Jazz i Nord, landsdelsmusikere i Troms i perioden 1991-1994. Albumet ble lansert 19. oktober  i Narvik og 20. oktober i Tromsø. Sentral på innspillinga er også vokalist Marit Sandvik, og dette ble hennes debutalbum som soloartist. 

## Sporliste
# «I've Never Been In Love Before»
# «Moved»
# «Cry Me a River»
# «Up Jumped Spring»
# «I Remember You»
# «Like a Lover/O Cantador»
# «Earth»
# «Motion»
# «Detour Ahead»
# «Song, Fall Soft»
# «Be My Song»
## Referanser


## Eksterne lenker
*
Ordre fra høyeste hold

***Ordre fra høyeste hold*** (originaltittel: *Executive Decision*) er en amerikansk actionfilm fra 1996 med Kurt Russell i hovedrollen. Regien er ved Stuart Baird.

Produksjonskostnadene var på ca $&nbsp;55 millioner.

## Handling
En muslimsk terrorgruppe kaprer en Boeing 747 på vei til USA, og krever at en av gruppens fengslede ledere slippes fri. Etterretningsoffiseren David Grant er imidlertid ekspert på sjefskapreren, og antar at det ligger langt mer bak kapringen enn et forsøk på å få frigjort en av deres ledere. Kaprerne truer med å spre giftig gass over hele Washington D.C. En spesialgruppe under ledelse av Austin Travis får i oppdrag å overmanne kaprerne – i lufta. Ved hjelp av en F-117 Nighthawk klarer spesialgruppen i ta seg inn i det kaprede flyet.

## Om filmen

### Anmelderne
Filmen fikk blandet mottakelse fra kritikerne og har oppnådd 65% på Rotten Tomatoes. Den amerikanske filmanmelderen Roger Ebert gav den tre av fire stjerner.

Dagbladets anmelder gav den terningkast fire og skrev:«Filmen virker som et resymé av de siste 20 års fly-dramaer, inklusive parodiene på dem, men spennende er det, og underholdt blir vi».Det norske nettstedet Cinerama.no gav den terningkast tre og skrev blant annet at:«Actionfilmer har en tendens til å inneholde så mye action at alt blir helt hjernedødt. "Ordre fra høyeste hold" har forsøkt en litt annen formel, og spiller mer på spenning enn action. Personlig synes jeg det er befriende med en film i denne kategorien uten så alt for mye unødvendig vold, men jeg innser at andre vil prioritere annerledes. På minussiden må det legges vekt på at historien er ganske dårlig, selv om den har lyspunkt innimellom».

### Publikum
Filmen ble en publikumssuksess og innbrakte nesten $&nbsp;122 millioner globalt, hvorav $&nbsp;56,6 millioner i USA.

## Rollebesetning
* Kurt Russell: Dr. David Grant
* John Leguizamo: kaptein Rat
* David Suchet: Nagi Hassan, sjefskaprer
* Halle Berry: Jean
* Oliver Platt: Dennis Cahill
* Joe Morton: sersjant 'Cappy' Matheny
* B. D. Wong: sersjant Louie
* Whip Hubley: sersjant Baker
* Steven Seagal: oberstløytnant Austin Travis
* Marla Maples: flyvertinnen Nancy
* J. T. Walsh: senator Mavros
* Charles Hallahan: general Sarlow
* Richard Riehle: Air Marshal George Edwards
* Andreas Katsulas: El Sayed Jaffa
* Ahmed Ahmed: terrorist nr. 4
* Jay Tavare: Nabill

## Referanser


## Eksterne lenker
*
Fire Down Below (1997)

***Fire Down Below*** er en amerikansk actionkriminal fra 1997 med Steven Seagal i hovedrollen. Andre sentrale roller spilles av Marg Helgenberger, Kris Kristofferson, Harry Dean Stanton og Stephen Lang. Regi er ved Félix Enríquez Alcalá. Seagal var en av filmens produsenter.

*Fire Down Below* ble en av de minst suksessfulle filmene med Seagal. Den innbrakte bare $16 millioner på amerikanske kinoer. Noe som var langt mindre enn dens produksjonskostander på ca $60 millioner. Den ble heller ikke godt mottatt av anmelderne. 

## Handling
Giftige kjemikalier blir dumpet i forlatte gruver i Appalachene i Kentucky. Jack Taggart (Steven Seagal) jobber som "miljøagent" for regjeringen, og blir sendt avgårde for å se nærmere på den omfattende miljøkriminaliteten. En nær venn av Jack ble tidligere sendt ned for å undersøke den samme saken, men kom aldri tilbake – og dette er også en av grunnene til at etterforskningen gjenopptas. Jack havner i den lille byen Jackson i Kentucky, hvor han forsøker å gjøre seg til lags med flest mulig for å komme til bunns i saken. Han utgir seg for å være prestens assistent, og hjelper så mange han kan med småreparasjoner osv. Han oppdager fort at det er den mektige foretakseieren Orin Hanner (Kris Kristofferson) som står bak den ulovlige dumpingen. Hanners lakeier er bare interessert i å tvinge Jack vekk fra byen så fort som mulig, men Jack har den standhaftighet som behøves, og har ikke tenkt til å gi seg ikke før han finner ut av saken. Det hele ender i et voldelig oppgjør mellom Taggart og Hanners lakeier.

## Om filmen
;Anmelderne
*Fire Down Below* ble dårlig mottatt av anmelderne og har bare oppnådd 14 % på Rotten Tomatoes.

Det norske nettstedet CINERAMA gav den terningkast fire og skrev blant annet: «Det tas mange snarveier i Fire Down Below, noe som ikke akkurat er med på å trekke opp helhetsinntrykket. Men det er mange flotte scener å se, og filmhåndverket er langt bedre her enn i mange andre filmer i denne genren. Filmen inneholder mye vold. Dette er noe som følger Seagals filmer, men vi ser ikke noe som de fleste ikke skulle tåle. Dette en relativt tilgjengelig action-film som vi gjerne kan anbefale».

;Publikum
Den innbrakte bare $16 millioner på amerikanske kinoer. Noe som var langt mindre enn dens produksjonskostander på ca $60 millioner.

;I Norge
Den gikk rett på video i Norge i desember 1997.

## Rollebesetning
* Steven Seagal : Jack Taggart
* Marg Helgenberger : Sarah Kellogg
* Stephen Lang : Earl Kellogg
* Brad Hunt : Orin Hanner Jr.
* Kris Kristofferson : Orin Hanner Sr.
* Harry Dean Stanton : Cotton Harry
* Levon Helm : Rev. Bob Goodall
* Mark Collie : Hatch
* Alex Harvey : Sims
* Ed Bruce : Sheriff Lloyd
* Amelia Neighbors : Edie Carr
* Richard Masur : Phil Pratt

## Referanser


## Eksterne lenker
*
Fabrice Calligny

**Fabrice Calligny** (født 7. november 1981 i Fort-de-France på Martinique) er en fransk sprinter som spesialiserer seg på 100 meter. 

## Karriere
Som junior fikk han to gull ved junior-EM i friidrett 1999 i Riga. Individuelt vant han gull på 100 meter, foran Mark Lewis-Francis, og i tillegg vant Frankrike gull på 4 x 100 meter stafett.Året etter vant han sølv på 4 x 100 meter stafett ved junior-VM i friidrett 2000, sammen Ronald Pognon, Ladji Doucouré og Leslie Djhone.

Han deltok både ved VM i friidrett 2001 og EM i friidrett 2002 uten å nå finalen. 

I august 2006 deltok han ved EM i friidrett Göteborg, der Frankrike fikk bronse på 4 x 100 stafett. Denne gang løp han sammen Oudéré Kankarafou, Ronald Pognon og David Alerte. 

## Referanser


## Eksterne lenker
*
Meta Velander

**Meta Velander,** offisielt *Eva Margareta Kjellson*, (1924–2025) var en svensk skuespiller. Hun giftet med skuespilleren Ingvar Kjellson i 1949. Paret er bosatt i Djursholm nord for Stockholm.

Velander vokste opp på Kungsholmen, nær Rålambshovsparken og bodde der fram til hun fylte 21.
Meta Velander begynte å spille teater allerede i skoletiden. Etter å ha gått på Dramatens elevskola 1947–1950 kom hun til Uppsala Stadsteater der hun var engasjert fram til 1957. Hun ble i 1960 engasjert ved Stockholms stadsteater der hun – med kortere opphold – arbeidet gjennom resten av sin karriere.

Meta Velander var «sommarpratare» i radioprogrammet *Sommar* på Sveriges Radio P1 i 1982 og 2010. Hun var barndomsvenn av kollegaen Olof Thunberg.

## Filmografi
* 1950 – *[[Medan staden sover]]*
* 1957 – *[[Sommarnöje sökes]]* 
* 1960 – *[[Domaren]]*
* 1964 – *[[Är du inte riktigt klok?]]* 
* 1964 – *[[Älskande par]]* 
* 1965 – *[[För vänskaps skull]]*
* 1965 – *[[Hängivelse]]* 
* 1967 – *[[Bränt barn]]* 
* 1970 – *[[Aristocats]]* (stemme) 
* 1972 – *[[Smekmånad]]*
* 1972 – *[[Anderssonskans Kalle (1972)|Anderssonskans Kalle]]*
* 1972 – *[[Mannen som slutade röka]]*
* 1976 – *[[Drömmen om Amerika]]* 
* 1977 – *[[Tabu (film)|Tabu]]*
* 1977 – *[[Bernard och Bianca]]* (röst)
* 1980 – *[[Marmeladupproret]]*
* 1981 – *[[Höjdhoppar'n]]* 
* 1989 – *[[Exit (film fra 1989)|Exit]]*
* 1991 – *[[Agnes Cecilia – en forunderlig historie]]*
* 1991 – *[[Skönheten och odjuret (film, 1991)|Skönheten och Odjuret]]* (röst)
* 1994 – *[[Zorn (film)|Zorn]]*
* 2000 – *[[Pettson och Findus - Kattonauten]]* (röst)
* 2001 – *[[Sprängaren]]*

## TV-serier/fjernsynsteater
* 1969 – *[[Pippi Långstrump (1969)|Pippi Långstrump]]*
* 1973 – *[[Någonstans i Sverige]]*
* 1974 – *[[Huset Silfvercronas gåta]]*
* 1978 – *[[Kärlek genom ett fönster]]*
* 1978 – *[[Bröllopsfesten]]* 
* 1978 – *Utflykt till verkligheten*
* 1979 – *Jul igen hos Julofsson*
* 1981 – *[[Svenska Sesam]]*
* 1982 – *[[Trollkarlens pojke]]*
* 1988 – *[[Xerxes (TV-serie)|Xerxes]]*
* 1988 – *[[Kråsnålen]]*
* 1990 – *[[S*M*A*S*H]]*
* 1991 – *[[Sunes jul]]* (SVTs julkalender) – rollen som farmor
* 1993 – *[[Allis med is]]*
* 1994 – *[[Zorn]]* 
* 1994 – *[[Esters testamente]]*
* 1995 – *[[Rederiet]]*
* 1997 – *Tartuffe – hycklaren*
* 1997 – *[[Skärgårdsdoktorn]]* – gjesterolle
* 1998 – *[[Pip-Larssons]]* 
* 2003 – **
* 2008 – *[[Om ett hjärta]]*

## Teater
### På Stockholms stadsteater

## Referanser


## Eksterne lenker
* Meta Velander på Stockholms stadsteaters hjemmeside
* Meta Velander - Sommarvärd 2010
* «Jag var skärpt, men så himla oskuldsfull», artikkel i avisen ''Dagens Nyheter, 26. juni 2011
*